Brits Pos - Pret met jou troeteldiere
Pret met jou troeteldiere
BRITS POS – BRITS – Ons is wel die eienaars van ons huise, maar terwyl om heeldag by die werk of op kantoor is, is dit die troeteldiere wat baas van die plaas is, maar nou ewe skielik (met die inperking) is baas klaas en hulle moet hul spasie met ons deel.
Kenners is van mening dat troeletdiere ook nou gedurende die inperking stres kan ervaar, aangesien hulle daaraan gewoond is om gedurende die dag op hul eie te wees, selfs al is dit net om te slaap, maar nou moet hulle heeldag op-en-wakker wees.
Goeie stimulasie vir troeteldiere sowel as die eienaars is in dié tyd baie belangrik. Verveling is die hoofoorsaak van swak gedrag by honde.
Wenke om troeteldiere gesond en fiks te hou:
Soekspeletjies: Steek 'n paar lekkernye en speelgoed oral in die huis weg. Hy kan sy sintuie gebruik en hierdie belonings te geniet sodra dit gevind is.
Plaas drie plastiek koppies onderstebo op die vloer en steek 'n lekkerny onder een van die bekers weg. Beweeg die koppies terwyl die hond die bewegings dophou. Kyk dan of hy die beker met sy beloning kan vind.
Bevrore lekkernye is nog 'n bron van groot pret en vermaak. Plaas lekkernye in 'n roomyshouer, vul dit met water en vries. Maak ook heerlike appelroomys deur twee appels in een koppie gewone jogurt te rasper en dan te vries.
Die troeteldier sal baie pret hê terwyl die ys smelt en hy die heerlike verrassings kan geniet.
Kou is 'n natuurlike gedrag vir honde en kou kan die hond ure lank besig hou. Dis ook goed om tande higiënies te hou.
Nou is ook 'n goeie tyd om jou troeteldier die basiese opdragte te leer.
Omdat jy baie met jou troeteldiere gaan speel en hull opdragte gee is dit 'n goeie idee om met genoeg gesonde lekkernye gewapen te wees.